સૂત્રો પાસેથી મળતી માહિતી મુજબ નિકોલ વિસ્તારમાં રહેતા અજયભાઇનો પુત્ર છેલ્લા કેટલાક સમયથી હત્યાના ગુનામાં સાબરમતી જેલમાં બંધ છે. ઇસનપુર વિસ્તારમાં રહેતાં શિવકુમાર સાથે અજયભાઇની કોઈ પરિચિત દ્વારા ઓળખાણ થઇ હતી. શિવકુમારે પોતાના ફોનમાં ફોટા બતાવી પોતાને જજ સાહેબ સાથે સારી ઓળખાણ છે. રૂ.પાંચ લાખ આપો તો તમારા પુત્રને હત્યા કેસમાંથી છોડાવી દઇશે. અજયભાઇએ વિશ્વાસમાં આવી રૂ.પાંચ લાખ શિવકુમારને આપી દીધા હતાં. પૈસા આપ્યા બાદ પુત્રને છોડાવવાનું કહેતાં શિવકુમાર ગલ્લાં તલ્લાં કરતો અને પૈસા પરત માગતા ગાળાગાળી અને ઘમકી આપતો હતો. શિવકુમારે રૂ.બે લાખ અજયભાઇને પરત આપી દીધા હતા. પરંતુ ત્રણ લાખ ન આપતાં અજયભાઇને પોતાની જિંદગી હવે કોઇ કામની નથી માની આપઘાત ના વિચાર કરતો હતો.